Okresná prokuratúra Bratislava IV 
Hanulova 9/A, 844 61 Bratislava 4 	

Sp. zn. : 2 Pv 433/14/1104	Bratislava IV, 3.7.2015
EEČ : 2-11-34-2015

U Z N E S E N I E

Trestná vec:	obvinený XXXXX  
Prečin:	Poškodzovanie cudzej veci podľa § 245 odsek 1 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátor Okresnej prokuratúry Bratislava IV
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
a
poškodenými:
1.	XXXXX
	dátum narodenia: XXXXX
	trvalé bydlisko: XXXXX
2.	XXXXX
	dátum narodenia: XXXXX
	trvalé bydlisko: XXXXX
Obsahom zmieru je:
a.	Výška nahradenej škody alebo škody, na náhradu ktorej sa obvinený zaviazal: 500,- Eur 
b.	Peňažná suma určená na všeobecne prospešné účely: 150,00,- Eur
c.	Konkrétny adresát: Šport klub Morava, IČO: 36 068 870, so sídlom I. Bukovčana 13, Bratislava
d.	Suma odovzdaná štátu na peňažnú pomoc obetiam trestnej činnosti: 75,00,- Eur

a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
realizované policajtom Obv.odd. PZ Devínska Nová Ves pod spisovou značkou ORP-1012/DN-B4-2014.
obvinený od presne nezisteného času do 22:48 hod. dňa 03. 08. 2014 v Bratislave - Devínskej Novej Vsi na Eisnerovej ulici č. 56/B na priestoroch č. 12-2 stávkovej kancelárii NIKE poškodil sklenenú výplň izolačného dvojskla o rozmeroch 260 x 170 cm, čím poškodeným spoluvlastníčkam XXXXX, trvale bytom XXXXX, XXXXX, a XXXXX, trvale bytom XXXXX, XXXXX, spôsobil škodu poškodením sklenenej výplne vo výške 500,- Eur

Odôvodnenie: 
	Uznesením povereného príslušníka OO PZ Devínska Nová Ves ČVS: ORP-1012/DN-B4-2015 zo dňa 23. 03. 2013 bolo vznesené obvinenie XXXXX pre podozrenie zo spáchania prečinu poškodzovania cudzej veci podľa § 245 ods. 1 Tr. zák. na skutkovom základe uvedenom v predmetnom uznesení.

	Obvinený v prípravnom konaní prehlásil, že spáchal skutok, za ktorý je trestne stíhaný, a toto prehlásenie bolo vykonané slobodne, vážne, určito, dal výslovný súhlas na zmier, svoje konanie oľutoval.

	Poškodená sa vyjadrila, že vznikla škoda vo výške 500,- Eur, táto škoda už bola uhradená, a žiada, aby bola táto vec ďalej riešená formou zmieru, nakoľko netrvá na ďalšom trestnom stíhaní obvineného.

	V rámci prípravného konania bol dňa 16. 06. 2015 medzi obv. Kováčom a poškodenou uzavretý zmier, kde obvinený vyhlásil, že vloží sumu 150,- Eur na všeobecne prospešné účely, z čoho patrí štátu na peňažnú pomoc obetiam trestnej činnosti 50%, a na účet občianskeho združenia Šport klub Morava, IČO: 36 068 870, so sídlom I. Bukovčana 13, Bratislava, žiada zložiť 50%. Túto sumu vložil na účet prokuratúry dňa 22. 06. 2015.

	Podľa § 220 ods. 1 Tr. por. v konaní o prečine, na ktorý zákon ustanovuje trest odňatia slobody, ktorého horná hranica neprevyšuje päť rokov, môže prokurátor so súhlasom obvineného a poškodeného rozhodnúť o schválení zmieru a zastaviť trestné stíhanie, ak obvinený
a)	vyhlási, že spáchal skutok, za ktorý je stíhaný, a nie sú odôvodnené pochybnosti o tom, že jeho vyhlásenie bolo vykonané slobodne, vážne a určito,
b)	nahradil škodu, pokiaľ bola činom spôsobená, alebo urobil iné opatrenia na náhradu škody, alebo inak odstránil ujmu vzniknutú trestným činom, a
c)	zloží na účet súdu a v prípravnom konaní na účet prokuratúry peňažnú sumu určenú konkrétnemu adresátovi na všeobecne prospešné účely, a táto peňažná suma nie je zrejme neprimeraná závažnosti spáchaného trestného činu
a vzhľadom na povahu a závažnosť spáchaného činu, na mieru akou bol trestným činom dotknutý verejný záujem, na osobu obvineného a na jeho osobné a majetkové pomery považuje takýto spôsob rozhodnutia za dostačujúci.

	Obv. XXXXX je trestne stíhaný pre podozrenie zo spáchania prečinu poškodzovania cudzej veci podľa § 245 ods. 1 Tr. zák., kde je trestná sadzba až na jeden rok.

	Vzhľadom na všetky hore uvedené skutočnosti je nutné konštatovať, že v osobe obv. Kováča ide o obvineného, ktorý spĺňa všetky podmienky pre schválenie zmieru a zastavenie trestného stíhania. S prihliadnutím na povahu a závažnosť spáchaného činu, na mieru akou bol trestným činom dotknutý verejný záujem, na osobu obvineného a na jeho osobné a majetkové pomery možno takéto rozhodnutie považovať za dostačujúce. Obvinený doteraz nebol súdne trestaný, v evidencii priestupkov má 2 záznamy za dopravné priestupky. Čo sa týka peňažnej sumy určenej na všeobecne prospešné účely, 50% je určených štátu na peňažnú pomoc poškodeným, a 50% je určených občianskemu združeniu Šport klub Morava, ktoré sa venuje športovým a telovýchovným činnostiam tak ako to vyžaduje § 224 ods. 1, ods. 2 Tr. por.

	Obvinený splnil všetky podmienky potrebné pre rozhodnutie o schválení zmieru a zastavenie trestného stíhania, slobodne, vážne a určito vyhlásil, že spáchal skutok, so zmierom súhlasil, na účet prokuratúry zložil 150,- Eur. Poškodená so zmierom súhlasila, spôsobená škoda bola poškodenej nahradená. Obvinený žije doposiaľ bezúhonným spôsobom života, stíhaný skutok možno považovať za jeho skrat a exces, svoj čin úprimne oľutoval.

	Vzhľadom na skutočnosti uvedené vyššie som preto rozhodol tak, ako je uvedené vo výrokovej časti tohto uznesenia, a schválil som zmier a súčasne som trestné stíhanie zastavil.

Poučenie: 
Proti tomuto uzneseniu nie je prípustná sťažnosť.

JUDr. Matej Greško
prokurátor